《遵玉岑山高丽慧因寺由六桥步归一首》
明代·黄省曾

插衽方巍上，挈舟仍奥鹜。语语岂惮酬，觞觞忽申暮。

遇物皆陶岂，睇佳溘淹驻。瑶英揽南岑，金书展东丽。

五衍排冥筌，三危摄净住。夕汉无迟晷，昏林溢飞雾。

腾波拒前楫，响飙改还路。游舠集渚敛，浴鹳泳涛溯。

带麓循反踪，萦芳引蹀步。倘匪踯躅游，安能表高愫。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。